	ЕВИДЕНТИРАНА ЦЕЛИНА КАТАСТАР СА ОКРУЖЕЊЕМ У ЈЕВРЕЈСКОЈ УЛИЦИ 



Завод за заштиту споменика културе Града Новог Сада, на основу члана 34, а у вези са чланом 29. Закона о културном наслеђу („Службени гласник РС“, број 129/21)

ОБАВЕШТАВА
власнике или држаоце, односно лица која користе или управљају непокретностима, да је 22.09.2026. године извршено евидентирање целине „Катастар са окружењем у Јеврејској улици“ у Новом Саду, која је, као евидентирано добро, под претходном заштитом.
Граница целине обухвата објекте и просторе на следећим адресама: Јеврејска бр. 19 и 21, Васе Пелагића бр. 13, део Јеврејске улице и део Улице Васе Пелагића, односно катастарске парцеле бр. 296, 297, 294/2, део 7738 и део 7734/1, све у КО Нови Сад II.
На непокретности обухваћене наведеном целином примењују се одредбе Закона о културном наслеђу и одредбе Закона о културним добрима које су остале на снази.
За предузимање мера техничке заштите и других радова којима се могу проузроковати промене облика или изгледа непокретности или повредити њена својства, неопходно је прибавити услове за предузимање мера техничке заштите и других радова, као и сагласност на пројекат и документацију за извођење радова, из надлежности Завода за заштиту споменика културе Града Новог Сада.




 
